Circa 195 de mii de turiști străini au vizitat R. Moldova în anul 2023
Potrivit informațiilor publicate de Biroul Național de Statistică (BNS), R. Moldova a fost vizitată în anul 2023 de circa 195,5 mii de turiști străini care au beneficiat în medie de trei zile de cazare, se arată într-un comunicat, luni, 4 martie.
Potrivit BNS, în anul 2023 R. Moldova înregistrat creșteri în domeniul turistic, comparativ cu anul precedent, atât la numărul turiștilor cazați, cât și la numărul zilelor de cazare (cu 17,2% și, respectiv cu 5,1%).
Din numărul total de vizitatori care au beneficiat de cazare – 196 de mii (50,1%) a revenit turiștilor din R. Moldova și 195,5 mii (49,9%) – turiștilor străini. Cea mai mare pondere a turiștilor străini care au vizitat R. Moldova a revenit cetățenilor din Ucraina – 19,0%, România – 10,0%, Statele Unite ale Americii – 3,4%, Federația Rusă – 1,5%, Germania -1,4%, Turcia 1,3%, Israel – 1,2%, Italia și Regatul Unit al Marii Britanii câte 1,0%.
Numărul turiștilor străini cazați în structurile de primire turistică colectivă, a crescut în anul 2023 comparativ cu anul precedent cu 20,6%, iar a celor rezidenți cu 14,1%. În municipiul Chișinău s-au cazat 67,1% dintre turiști, 20,0% – în regiunile de dezvoltare Centru, la Nord – 5,7%, Sud – 6,1% și UTA Găgăuzia – 1,1%.
Сreșteri ale cazărilor turiștilor s-au înregistrat în toate structurile de primire turistică: hoteluri și moteluri, pensiuni turistice, structuri de odihnă, tabere de vacanță și structuri de întremare. Durata medie de ședere a unui turist în structurile de primire turistică a fost de 4,6 zile. 6,1 zile – pentru localnici și 3,1 zile – pentru străini.